|  |  |
| --- | --- |
| ***Радне навике*** | |
|  |

|  |
| --- |
| **Чак ни веома способни и јако мотивисани ученици не постижу успех који одговара њиховим способностима и раду уколико немају развијене радне навике, односно навике да плански и систематски уче.**  **Ученик који има развијене радне навике има:**   * **више слободног времена**   **Ако ти „развлачење“ пред почетак учења не прија, ако сматраш да се тако изгуби много времена, размисли о стицању радних навика. Развијањем радних навика улажеш и у своје слободно време – добре радне навике омогућују ефикасније учење и више времена за друге активности**   * **бољи успех у школи**   **Без добрих радних навика није једноставно „покренути се“ и учити редовно. Можда ти је тешко да почнеш да учиш, па одлажеш учење док можеш... Или ти не полази за руком да редовно учиш. Могуће је да не постижеш колико желиш – развијене радне навике су предуслов за успех у школи**  **Није лоше подсетити се...**  **... да је за стицање радних навика важно:**   * **правити распоред дневних активности – планирати време за учење, одмор и разоноду** * **учити сваког дана у планираном термину**   **да за стицање радних навика није корисно:**   * **избегавати планиране активности или одустајати**   **Ученици често уче „кампањски“ и то код неких наставника и „пролази“. Међутим, шта ћемо са градивом код оних професора који редовно проверавају наше знање? Неопходно је да развијемо навику редовног учења. Увек мораш имати на уму оно што је теби важније. Јасно постављен циљ помаже ти да не одустанеш ради тренутних жеља и потреба. Спортисти, на пример, пожеле да се одмарају или забаве у време предвиђено за тренинг. Ипак, жеља да напредују у спорту важнија им је од неких других личних циљева и то им даје снагу да истрају.**  **Укратко, ако желиш добре радне навике, имај у виду:**   * **циљ – намеру да стекнеш радне навике и постигнеш успех у учењу** * **распоред својих дневних активности** * **план учења** |